|  |
| --- |
| **Јавна Установа**  **Бања „Дворови“**  **Д в о р о в и**  **ПРОГРАМ РАДА**  **Ј.У. БАЊА „ДВОРОВИ“**  **ЗА 2014 ГОДИНУ**  **Дворови, Март 2014 године** |

**УВОДНЕ НАПОМЕНЕ**

Јавна Установа Бања „Дворови“ Дворови је Установа од ширег друштвеног интереса, која доходак стиче пружањем услуга медицинске рехабилитације те туристичко-угоститељских услуга. Није буџетски корисник, ( нити Градског, нити Републичког буџета ) иако пружа медицинске услуге у такозваном терцијалном облику здравствене заштите за осигураонике регије Бијељина, нити се третира као здравствена Установа иако има комплетна два тима медицинског особља за пружање поменутих услуга за око 200.000 становника са подручја Семберије, Мајевице и Посавине.

Уважавајући све напријед наведено пред Јавном Установом Бања „Дворови“ стоји изазов да у економски отежаним условима привређивања оствари Програм рада, што ће искључиво зависити од сваког запосленог у Установи, а који буде спреман на почетно самоодрицање и залагање на радном мјесту, водећи при том рачуна о средствима рада као и о свом личном раду.

Поред потписивања уговора из домена здравствених услуга са Фондом Здравственог осигурања Р. С као и другим корисницима, морамо напоменути да у остваривању програма рада велики утицај има искориштеност љетње туристичке сезоне ( која је веома кратка ) , односно број сунчаних дана јер Установа добар дио прихода оствари у том периоду.

Такође велики значај за остваривање планираног има и окружење, економска политика, привредно планирање развоја како на локалном, тако и на Републичком нивоу.

Да би реална шанса била и економска стварност, неопходно је одредит циљеве којим се мора одредити пословна политика, а затим према њима и мјере и начин за њихово остварење, услове по којима је могуће радити. Овим се Програмом утврђује:

1. Циљеви пословања
2. Начин стицања дохотка

**1.ЦИЉЕВИ ПОСЛОВАЊА**

Основни циљеви у пословању су:

**A -** 0пстати на тржишту и у овим тешким временима те зауставити лоше материјално финансијско стања кроз:

* ургентно рјешавање проблема тренутне неликвидности конверзијом дијела краткорочних обавеза у дугорочне ( репрограм ) те кредитним задужењем код пословне банке
* штедњу на свим нивоима пословања,
* мобилисање свих унутрашњих резерви у самој Ј.У.
* смањење ангажованих радника на одређено вријеме, сезонаца и других видова запошљавања,
* ангажовање стално запослених радника и на пословима који им не стоје у тренутном опису радног мјеста, а с друге стране одговарају њиховој стручној спреми и образовању,
* повећање радне дисциплине у свим областима дјеловања Ј.У.
* значајнијем ангажовању на локалном тржишту у циљу боље продаје свих наших услуга
* Пружити што квалитетније услуге корисницима у циљу стицања што већег и оптималнијег прихода

**Б -** Сарадња са административном службом Града Бијељина око дефинисања будућег статуса Установе

**Ц -** Инвестициона улагања ( Хотел „Свети Стефан, ресторан, Базени, Терапеутски блок, Затворени базен,бушотина и др. ) вршити само уколико су неопходна и препознатљива по резултатима обезбјеђивања финансијких ефеката.

**2.НАЧИН СТИЦАЊА ДОХОТКА**

**Медицински сектор**

За пружање услуга медицинске рехабилитације и бањског лијечења склопити повољније Уговоре:

1. Са Фондом здравственог осигурања Р.С. за пружање медицинске рехабилитације у стационарном облику или такозвани наставак болничког лијечења .
2. За бањско лијечење инвалида са Министарством за рад и борачко- инвалидску заштиту.
3. Са Фондом здравственог осигурања Брчко Дистрикта
4. Са удружењем пензионера Р.С.
5. Са удружењем РВИ Брчко Дистрикта
6. Са борачком организацијом Брчко Дистрикта
7. Са удружењем цивилних жртава рата Р.С.
8. Са Фондом солидарности Добој
9. Унапређење пословних односа и наставак дугогодишње сарадње у пружању бањских услуга у виду опоравка радника са досадашњим корисницима: Рудник и термоелектрана Угљевик, Телеком Р.С. ЕДП „Електробијељина“, Скупштина Града Бијељина и свим осталим заинтересованим предузећима са подручја Општине и регије, а и шире.

**Туристичко – угоститељки сектор**

1. Пружити услуге у току љетње туристичке сезоне за 100.000 посјетилаца, на базенима и остварити 15.000 ноћења у хотелу „Свети Стефан“
2. Пружити услуге у угоститељском смислу у објектима Бање организујући: свадбе, крштења, семинаре, презентације, симпозијуме...
3. Организовати и пружити услуге у спортско – рекреативном смислу и то: организовати спортске кампове, спортска такмичења, радничко – спортске игре, школу пливања, школу тениса, турнире у одбојци на пијеску, турнире у шаху, а такође и културно забавне манифестације.
4. Појачати сарадњу са туристичким организацијама и стимуласати их за довођење што више гостију школске популације на једнодневне излете, вишедневни боравак ( екскурзије, школе у природи ), организоване групе пензионера, а такође и што више спортских екипа ( припреме, кампови, радничко спортске игре ).
5. Рехабилитовати пословање ресторана „Извор“ као најстаријег ресторана у Етно стилу на подручју Семберије кроз увођење нових садржаја и евентуално музике уживо.

**План прихода и расхода**

**у 2014 години**

План прихода и расхода за 2014 годину, урађен је на основу праћења резултата рада запослених као и на основу података о укупним приходима и расходима Установе у претходној години.

|  |  |  |  |  |
| --- | --- | --- | --- | --- |
| Ред.бр. | Опис | Остварено 2013 | План за 2014 | Индех 4/3 |
| 1. | 2. | 3. | 4. | 5. |
| 1. | Укупни приход | 1.194.174 | 1.624.080 | 136 |
| 2. | Укупни расходи | 1.619.512 | 1.594.000 | 98 |
| 3. | Бруто губитак | 425.338 | --- | --- |
| 4. | Бруто добит | --- | 30.080 | ---- |

Како је евидентан наставак економске и финансијске кризе из претходних година, планирано повећање прихода од цца-36% представља горњу границу могућности уз обавезну максималну рационализацију свих трошкова могло би се евентуално доћи до позитивног финансијског резултата од симболичних 30.080 КМ

**ЗАКЉУЧАК**

Ако се успију потписати планирани уговори са наведеним корисницима наших услуга, Установа би имала једну сигурност у обезбјеђивању новчаних средстава за успјешно пословање.

Рад Установе што се тиче угоститељско – туристичког дијела своди се на сезонски ( љетњи ) карактер. То је присутно из много разлога ( мањак смјештајног капацитета, недостајући објекти, незавршени постојећи и сл. ) тако да је пословање што се тиче техничких услова доста тешко.

Велики утицај, за рад у љетњој сезони доприносе временски услови, температура, број сунчаних дана, као и добра припрема и реализација сезоне.

Протекла љетња туристичка сезона је била једна од најлошијих од како раде отворени базени, тако да је број гостију на базенима једва прешао 45 % од планираних, што се и те како осјетило на пословање у току године и наредном периоду до следеће сезоне.

Додатно један од највећих фактора у пословању односно стицању дохотка ( туризам, угоститељство, здравство ) је слаба куповна моћ становништва , народ нема пара за основне животне потребе, тако да му није до туризма и угоститељства па чак и сопствену здравствену заштиту занемарује.

Многи привредни субјекти не раде, радници немају Здравствено осигурање тако да испада да наше услуге користе само они који имају новац, а таквих је све мање.

Туризам је грана привреде којој се окрећу све земље у свијету па нема никаквог разлога да се једној бањи са толиком традицијом у срцу Семберије, не пружи минимална подршка Друштвено политичке заједнице, у смислу завршетка одавно започетих инвестиција градњу нових, власничко – организационом трансформацијом, привлачењем страног и домаћег капитала за што квалитетније услуге, за сезону од 12 мјесеци годишње и коначно за бољи живот свих нас.

Поред наведених планираних краткорочних мјера у пословању неопходно је започети дугорочне мјере за опоравак ове Установе које се прије свега односе на:

* дефинисање и укњижбу имовине Ј.У.
* путем квалитетних пројеката о оправданости улагања у геотермалне воде тражити средства од Европске банке за обнову и развој, као и неповратна средства разних фондова који се баве проблемом животне средине и одрживог развоја,
* завршетак раније започете изградње затвореног базена, као и друге фазе хотела „Свети Стефан“, а све у циљу побољшања квалитета пружених услуга и повећања финансијске добити Ј.У.
* експоатацију бушотине ДВ-1 у смислу проналаска страташког партнера за заједничко улагање у производњу здраве хране у затвореном простору ( стакленици, пластеници ).

Предложене мјере, као и нова могућа рјешења подлијежу детаљној разради и образложењу уз ангажовање стручњака, специјалиста из разних области за сваку од горе побројаних .

**Ово све горе побројано наводи на закључак да тренутно стање у Јавној Установи Бањи „Дворови“ Дворови, је више него забрињавајуће, али је истовремено и изазов за менаџмент, те сматрам да се сви заједно морамо ангажовати и тимским радом превазићи постојеће стање и постићи бољи како пословни тако и финансијки резултат.**

С поштовањем !

В.Д. Директор

Др Влатко Јефтић